Gonsiori tänav

pisi|1930. aastate vaade Kalevi aiale praeguse Viru keskuse kohal; (vasakul) spordiplatsilt Vene turule viiv peavärav ja (paremal) hooned vana Gonsiori tänava alguse mõlemal poolel 
pisi|Vaade tänava lõpust Vesivärava tänava ristmikule ja Gonsiori tänavale, otse ees taamal Tallinna raekoja torn (2020)

Gonsiori tänav on tänav Tallinnas Kesklinna linnaosas. See läbib Südalinna, Kompassi, Raua, Torupilli ja Kadrioru asumit. Ligi 1,6 km pikk tänav on üks linnaosa pikimatest.

Gonsiori tänav saab alguse Estonia puiestee ja Kaubamaja tänava ristumiskohas, kus Estonia puiestee läheb üle Gonsiori tänavaks. Tänav kulgeb peaaegu sirgelt läänest itta.

Algusest lõpu poole minnes on Gonsiori tänaval ühine ristmik (vasakult) Laikmaa ja Maneeži tänavaga, (paremalt) Kivisilla tänavaga, (vasakult) Reimani ja Raua tänavaga, (risti) Pronksi tänava ja Kreutzwaldi tänavaga, (paremalt) Jakobsoni ja Kuhlbarsi tänavaga, ning (risti) Laulupeo tänava, Vilmsi tänava ja Vesivärava tänavaga. Gonsiori tänav lõpeb Laagna teel.Ekspresskataloog 2005, lk 35. Tallinna kaart mõõtkavas 1:23 000

Tänav on nimetatud Tallinna raehärra Jakob Johann Gonsiori (1794–1865) auks.

 Ajalugu 
pisi|Tallinna linna ja Gonsiori tänava kaart, 1914
Tallinna rae ja Eestimaa ülemmaakohtu advokaat Jakob Johann Gonsior omandas 1821. aastal neli kinnistut selle tänava ja Tartu maantee alguse piirkonnas, kus praegu asuvad Tallinna Kaubamaja ja Viru keskus. Gonsiori tänava nimi tuli rahva hulgas kasutusele juba varsti pärast seda. Kui lastetu Jakob Gonsior 1865. aastal 71 aasta vanuses suri, pärandas ta testamendiga kogu oma vallasvara ja kinnisvara (4 kinnistut Viru väljakul Gonsiori tänava ääres, Jahu 10 kinnistu, aida Pühavaimu kiriku õuel ja Raekoja plats 10 // Mündi 2) pärast oma lese surma heategevuslikuks otstarbeks. Jakob Gonsiori sihtasutise põhilised tegevussuunad olid vanemateta väikelaste hoolekande korraldamine ja puudust kannatavate vanemate toetamine laste kasvatamisel. Gonsiori tänav 6 asus laste varjupaik, mida haldas Oleviste kiriku laste hoolekande selts.

Ametlikult kinnitati Gonsiori nimi senisele Maksimovi tänavale 1876. aastal. Vana Gonsiori tänav kulges praeguse Gonsiori tänava sihiga enamvähem paralleelselt umbes 50 m põhja pool (Narva maantee pool). Vana Gonsiori tänav oli palju lühem, see lõppes juba ristumisel Villem Reimani tänavaga. 

Vana Gonsiori tänava ääres asunud hoonetest on säilinud vaid nüüd kvartali sisemuses asuv Gonsiori 5a maja, mille aadress oli algselt Gonsiori 17. 
pisi|Gonsiori tänav 1928. aasta kaardil
pisi|Gonsiori tänav 1942. aasta kaardil

Pärast teist maailmasõda, kui vana Gonsiori tänava äärne hoonestus oli 1944. aasta märtsipommitamise käigus suures osas hävinenud, planeeriti tänav praegusele sihile ja pikendati seda märgatavalt.

Vana Gonsiori tänava idapoolses otsas, praeguse Gonsiori ja V. Reimani tänava ristmiku kohal paiknes aastatel 1902–1960 Kuremäe kloostri abiklooster ja harukirik, mida tavakasutuses kutsuti ka lihtsalt Gonsiori kirikuks. Ehkki see teise maailmasõja käigus kahel korral (1941. ja 1944. aastal) kannatada saanud hoone hiljem taastati, otsustati Nõukogude võimuorganite käsul kõik abikloostri hooned (sh kirik) 1960. aastal lammutada.Kompassi väljakul avatakse Kuremäe abikloostrile pühendatud infotahvel, www.DELFI.ee, 02.01.2019

Aastatel 1950–1991 kandis Gonsiori tänav Vene teadlase Mihhail Lomonossovi auks tema nime.

 Hoonestus 
 Gonsiori 2, 1960. aastal avatud Tallinna Kaubamaja hoone
 Tartu mnt 1 asus Eesti Kunstiakadeemia vana hoone, mis lammutati 2010. aastal
 Gonsiori 3, viiekorruseline korterelamu äripindadega, milles paikneb apteek ja Tartu Ülikooli Kliinikumi Tallinna meestekliinik 
 Gonsiori 5a, praegu kvartali sisemuses, algselt Gonsiori 17 // Maneeži 10 ristmikul asunud hoone, arhitekt Edgar Velbri, kuulus 1930. aastatel piiritusekuningas Eduard Krönströmi perele  
Villem Reimani 8 (varem Gonsiori 9), Eesti Kunstiakadeemia kunagine ühiselamu
 Gonsiori 8, 1962. aastal ehitatud viiekorruseline korterelamu, Nõukogude tüüpprojekt 1-317-21 (hruštšovka)
Kompassi plats, kuhu 2004. aastal valati betoonist ringikujuline istemüür ilmakaartega (lammutati 2019)
 Praegusest Kompassi platsist ida pool, vana Gonsiori tänava otsas asus aastatel 1902–1960 Kuremäe kloostri abiklooster koos harukirikuga (nn Gonsiori kirik, ehitatud aastatel 1900–1902, arhitekt Nikolai Nikonov) 
 Gonsiori 10, 1962. aastal tüüpprojekti 1-317A-12 järgi ehitatud korterelamu, äripindadega esimesel korrusel; hoones tegutses varem Tallinna telefonikaugejaam ja toidukaubastu kaupluse Kiiev filiaalkauplus "Kalev"Erastatavate toidukaupluste nimekiri, Eesti Vabariigi Valitsuse korraldus 26. septembrist 1991.a. nr.342-k., Riigi Teataja, Kalevi esinduskauplus
 Gonsiori 12, 1980. aastal ehitatud viiekorruseline korterelamu äripindadega, mille 1. korrusel on toitlustusasutus; 1980. aastatel asus esimesel korrusel kauplus "Orbita"]]
 Gonsiori 13, 1961. aastal ehitatud viiekorruseline korterelamu
 Gonsiori 14, aastatel 1928–1930 ehitatud, algul Jannseni 9/9a maja, ehitusühing Oma Kodu, algul aastani 1932 Ametniku Kodu, kultuurimälestis nr 27043 (hooned projekteeris arhitekt Herbert Johanson)
 Gonsiori tänavaga külgneb Raua 2, aastatel 1936–1939 ehitatud Tallinna tuletõrjemaja; kultuurimälestis nr 3120, arhitekt Herbert Johanson
 Gonsiori 17, 1939. aastal ehitatud korterelamu, laiemalt tuntud kui kindralite maja (algul Gonsiori 31), arhitekt Edgar Johan Kuusik
 Gonsiori 17a, 1970. aastal kindralite maja külge uue tiivana ehitatud viiekorruseline korterelamu
 Gonsiori 18, aastatel 1959–1963 tüüpprojekti 1-317 järgi ehitatud korterelamu Epp Lankots, Eesti 20. sajandi arhitektuuri kaitse programm. Tallinna nõukogudeaegne ehituspärand, Tallinn 2009, lk 9 (arhitektid Harald Arman, Ants Mellik, Alar Kotli, Heino Parmas, Leonid Volkov) 
 Gonsiori 21, aastatel 1965–​1972 ehitatud Eesti Raadio ja Raadio 2 hoone (uus raadiomaja), kultuurimälestis nr 8138, projekteeritud arhitektide Ado Eigi ja Jüri Jaama poolt (varem ehitatud vana raadiomaja asub aadressil Kreutzwaldi 14)
 Gonsiori 23a // Kreutzwaldi 19, 1932 ehitatud korterelamu, kultuurimälestis nr 8136, arhitekt Herbert Johanson 
 Gonsiori 25, 1937. aastal ehitatud korterelamu, kultuurimälestis nr 8139, hoone projekteeris arhitekt Elmar Lohk 
 Gonsiori 27, 1965. aastal ehitatud Eesti Televisiooni ja Eesti Rahvusringhäälingu hoone (arhitektid Paula Koido ja Paul Madalik)Epp Lankots,Eesti 20. sajandi arhitektuuri kaitse programm. Tallinna nõukogudeaegne ehituspärand, Tallinn 2009, lk 10
 Gonsiori 29, 1950. aastal ehitatud elamu (arhitektid Peeter Tarvas ja Heiki Karro), kunagise Põlevkivi- ja Keemiatööstuse Rahvakomissariaadi haldushoone, esimene pärast teist maailmasõda ehitatud suur haldushooneEpp Lankots, Eesti 20. sajandi arhitektuuri kaitse programm. Tallinna nõukogudeaegne ehituspärand, Tallinn 2009, lk 11; ehitati koos kõrvalasuva ministeeriumitöötajate elamuga (vt Gonsiori 31)
 Gonsiori 30, 1939. aastal ehitatud neljakorruseline korterelamu, algul Gonsiori 54 // Kuhlbarsi 8, korteriühingu Oma Tuba maja
 Gonsiori 31, 1950. aastal ehitatud, algul Põlevkivi- ja Keemiatööstuse Rahvakomissariaadi (ministeeriumi) töötajate elamu (arhitekt Heiki Karro); üks esimesi kõige suurematest pärast teist maailmasõda Tallinnas ehitatud kivist kortermajadest; Epp Lankots, Eesti 20. sajandi arhitektuuri kaitse programm. Tallinna nõukogudeaegne ehituspärand, Tallinn 2009, lk 12 majas on 70 korterit (ühe- kuni kolmetoalised; väikeste korterite suurt arvu põhjustas ilmselt sõjajärgne korterikriis)
 Gonsiori 32, 1961. aastal ehitatud neljakorruseline korterelamu, esimesel korrusel tegutses kuni 1990. aastateni toidukaubastu kaupluse Kiiev filiaalkauplus "Pärna"Erastatavate toidukaupluste nimekiri, Eesti Vabariigi Valitsuse korraldus 26.septembrist 1991.a. nr.342-k., Riigi Teataja
 Gonsiori 33, 1990. aastal ehitatud elamu, arhitekt Avo-Himm Looveer Epp Lankots, Eesti 20. sajandi arhitektuuri kaitse programm. Tallinna nõukogudeaegne ehituspärand, Tallinn 2009, lk 13
 Gonsiori 34 (varem Gonsiori 58), algul korteriühingu Peavari neljakorruseline korterelamu, ehitatud 1940 (arhitekt Boris Tšernov)
 Gonsiori 38, 1960. aastal ehitatud Tallinna 42. Keskkooli (praeguse Kadrioru Saksa Gümnaasiumi) hoone.

 Viited 

 Välislingid 

Kategooria:Kesklinna linnaosa tänavad